pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บขส. รายงานบรรยากาศการเดินทางกลับเข้ากรุงเทพฯ ที่หมอชิต 2 ในวันที่ 18 เมษายน 2565 มีประชาชนเดินทางจำนวนมาก
วันจันทร์ที่ 18 เมษายน 2565
บขส. รายงานบรรยากาศการเดินทางกลับเข้ากรุงเทพฯ ที่หมอชิต 2 ในวันที่ 18 เมษายน 2565 มีประชาชนเดินทางจํานวนมาก
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยภายหลังลงพื้นที่ตรวจความพร้อมอํานวยความสะดวกและให้บริการประชาชนเดินทางกลับเข้ากรุงเทพฯ ณ สถานีขนส่งผู้โดยสารกรุงเทพ (จตุจักร) ว่า เมื่อวานนี้ (วันที่ 17 เมษายน 2565) มีผู้โดยสารเดินทางเข้ากรุงเทพฯ สูงกว่าประมาณการเล็กน้อย อยู่ที่ 40,241 คน ใช้รถโดยสารของบริษัท ขนส่ง จํากัด (บขส.) รถร่วม และรถตู้ จํานวน 3,103 เที่ยว ส่วนการเดินทางขาออก มีผู้โดยสารเดินทาง จํานวน 27,513 คน ใช้รถโดยสาร จํานวน 2,796 เที่ยว โดยประชาชนส่วนใหญ่เดินทางกลับจากจังหวัดในภาคตะวันออกเฉียงเหนือ เช่น นครพนม หนองคาย สกลนคร และ สุรินทร์ เป็นต้น รองลงมาเป็นภาคใต้ และภาคเหนือ ตามลําดับ
กรรมการผู้จัดการใหญ่ บขส. กล่าวด้วยว่า ในการอํานวยความสะดวกประชาชนเดินทางออกจากสถานีขนส่งผู้โดยสารกรุงเทพ (จตุจักร) บขส. ได้นํารถโดยสาร กรุงเทพฯ - สระบุรี มาวิ่งรับส่งผู้โดยสารฟรี จากบริเวณชานชาลาขาเข้าไปยังสถานีรถไฟฟ้าบีทีเอส รวมทั้ง องค์การขนส่งมวลชนกรุงเทพ (ขสมก.) ได้จัดรถโดยสารมาวิ่งให้บริการรับ - ส่งไปยังสถานีรถไฟฟ้าบีทีเอส และเส้นทางอื่น ๆ เช่นกัน นอกจากนี้ได้มีการประชาสัมพันธ์ขอความร่วมมือรถแท็กซี่วิ่งเข้ามารับผู้โดยสาร ในช่วงเวลาเร่งด่วน เพื่อระบายและลดความแออัดภายในสถานีฯ
อย่างไรก็ดี เพื่อป้องกันการแพร่ระบาดของเชื้อไวรัส COVID-19 ขอความร่วมมือผู้โดยสารสวมหน้ากากอนามัยหรือหน้ากากผ้าตลอดการเดินทาง และลงทะเบียนผ่านแอปพลิเคชัน "ไทยชนะ" ทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร รวมทั้งโปรดระวังมิจฉาชีพที่อาจแฝงตัวมาหลอกลวง ทั้งนี้หากมีข้อสงสัยหรือต้องการคําแนะนําเพิ่มเติม สามารถสอบถาม เจ้าหน้าที่ ณ จุดประชาสัมพันธ์ ได้โดยตรง หรือสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ ชื่นชม “กิจกรรมวิ่งเทรล” ตอบสนองนโยบายเปิดประเทศ หนุนกีฬาช่วยกระตุ้นเศรษฐกิจ - ท่องเที่ยว
วันพุธที่ 9 มีนาคม 2565
นายกฯ ชื่นชม “กิจกรรมวิ่งเทรล” ตอบสนองนโยบายเปิดประเทศ หนุนกีฬาช่วยกระตุ้นเศรษฐกิจ - ท่องเที่ยว
.....
กิจกรรมวิ่งเทรลถือเป็นอีกหนึ่งกิจกรรมดี ๆ ที่นายกฯ มีดําริให้จัดขึ้น เพื่อส่งเสริมการออกกําลังกาย ส่งเสริมการท่องเที่ยวเชิงกีฬา (Sports Tourism) และเป็นอีกหนึ่งช่องทางในการสร้างรายได้ให้กับประเทศ
.
ที่ผ่านมา ประเทศไทยได้จัดกิจกรรมดังกล่าว และได้รับความนิยมเพิ่มขึ้นโดยลําดับ ครั้งแรก Zero Edition เดือน ก.พ. 63 ที่อุทยานแห่งชาติดอยอินทนนท์ จ.เชียงใหม่ มีผู้เข้าร่วมแข่งขันประมาณ 1,500 คน
.
ครั้งต่อมา First Edition เดือน ต.ค. 63 มีผู้เข้าร่วมแข่งขันประมาณ 1,800 คน ส่งผลให้มีมูลค่าทางเศรษฐกิจสูงถึง 136 ล้านบาท และยังได้รับการประกาศเพิ่มเติมให้เป็นหนึ่งในสนาม World Series ที่ใช้เป็นสนามเก็บคะแนนสําหรับนักกีฬาชั้นนําของโลก
.
ส่วน Second Edition เมื่อเดือน ธ.ค. 64 นั้น ถือว่าเป็นรายการระดับนานาชาติ ภายใต้การรับรองของ UTMB องค์กรจัดวิ่งเทรลระดับโลก มีผู้เข้าร่วมการแข่งขันประมาณ 2,500 คน ทั้งชาวไทยและชาวต่างชาติ ทําให้เกิดเงินหมุนเวียนกว่า 143.77 ล้านบาท สร้างมูลค่าทางเศรษฐกิจโดยรวม 347.57 ล้านบาท และเกิดการจ้างงาน 17,000 คน
.
ล่าสุด รายการแข่งขัน Thailand by UTMB 2022 จะถูกจัดขึ้นในระหว่างวันที่ 8 - 11 ธ.ค. 65 คาดก่อให้เกิดเงินหมุนเวียนในระบบเศรษฐกิจมากถึง 500 ล้านบาท และรัฐบาลเตรียมผลักดัน Thailand by UTMB ให้เป็นสนามระดับ Major ในปี 66 ซึ่งมีเพียง 3 สนามทั่วโลกที่จะมีโอกาสได้รับการคัดเลือก ดําเนินการควบคู่กับมาตรการทางด้านสาธารณสุขที่ทั่วโลกให้การยอมรับ
.
อ่านเพิ่มเติม คลิกhttps://www.thaigov.go.th/news/contents/details/52296
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet approves 3,995 million for procurement of COVID-19 medicines
วันจันทร์ที่ 18 กรกฎาคม 2565
Cabinet approves 3,995 million for procurement of COVID-19 medicines
Cabinet approves 3,995 million for procurement of COVID-19 medicines
July 18, 2022, Government Spokesperson Thanakorn Wangboonkongchana disclosed that the cabinet, in its meeting today, approved procurement of COVID-19 medicines under the budget framework of 3,995.2708 million Baht. The implementation period is for 3 months (July- September 2022). New medicines and medical supplies to be procured are 1) approx. 27 million pills per month of Favipiravia/Molnupiravia (1,296.00 million Baht); and 2) 57,000 vials per month of Remdesivir (21.96 million Baht). The rest of the budget will be used to pay up for 165 pills of Favipiravia/Molnupiravia (2,653.81 million Baht), and 1 million sets of ATK (23.5 million Baht), which are the quota of March-June 2022.
The procurement of COVID-19 medicines and medical supplies is part of the Government’s response to the pandemic, and to support the work of medical personnel at all levels of healthcare facilities.
รัฐบาลไทย-ข่าวทำเนียบรัฐบาล-กระทรวงคมนาคม ร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 53
วันพุธที่ 29 มิถุนายน 2565
กระทรวงคมนาคม ร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 53
และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ ครั้งที่ 1
กระทรวงคมนาคม เข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 53 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue : STOD) ครั้งที่ 1 โดยมี นางจตุพร เนียมสุข ผู้ช่วยปลัดกระทรวงคมนาคม ทําหน้าที่เป็นหัวหน้าคณะผู้แทนประเทศไทย และผู้แทนจากหน่วยงานในสังกัดกระทรวงคมนาคมเข้าร่วมการประชุม ระหว่างวันที่ 28 - 29 มิถุนายน 2565 ในรูปแบบการประชุมทางไกล (VDO Conference) ณ ห้องราชดําเนิน กระทรวงคมนาคม
การประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 53 มี Mr. Novie Riyanto R. ปลัดกระทรวงคมนาคมอินโดนีเซีย ทําหน้าที่ประธานการประชุม ซึ่งที่ประชุมได้หารือประเด็นสําคัญในการดําเนินการตามแผนยุทธศาสตร์ด้านการขนส่งของอาเซียน หรือแผนยุทธศาสตร์ด้านการขนส่งกัวลาลัมเปอร์ ปี 2559 - 2568 ซึ่งเป็นแนวทางส่งเสริมความเชื่อมโยงด้านการขนส่งระหว่างกันในอาเซียนและการเป็นประชาคมเศรษฐกิจอาเซียนอย่างยั่งยืน โดยที่ประชุมได้รับทราบผลการประชุมคณะทํางานด้านการคมนาคมขนส่งสาขาต่าง ๆ ได้แก่ ทางบก ทางน้ํา ทางอากาศ รวมถึงการอํานวยความสะดวกด้านการคมนาคมขนส่ง สําหรับการประชุมเจ้าหน้าอาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue : STOD) ครั้งที่ 1 ได้พิจารณาให้การรับรองเอกสารแผนการดําเนินงานระหว่างอาเซียน - สหรัฐฯ ปี 2565 - 2568 เพื่อเน้นย้ําความเป็นหุ้นส่วนระหว่างกัน ตลอดจนกําหนดแนวทางการดําเนินความร่วมมือและการขนส่งที่เป็นมิตรต่อสิ่งแวดล้อมเพื่อความยั่งยืน
ทั้งนี้ ที่ประชุมได้มอบหมายให้คณะทํางานสาขาต่าง ๆ เร่งพิจารณาหาข้อยุติการจัดทําร่างเอกสาร/ความตกลง โดยให้พิจารณาการรับรองและลงนามให้แล้วเสร็จ เพื่อนําเสนอต่อที่ประชุมรัฐมนตรีขนส่งอาเซียน ครั้งที่ 28 ที่มีกําหนดจะจัดขึ้นในเดือนตุลาคม 2565 ณ ประเทศอินโดนีเซีย อาทิ ร่างความตกลงว่าด้วยการขนส่งทางอากาศระหว่างอาเซียน - สหภาพยุโรป ร่างความตกลงอาเซียนว่าด้วยความร่วมมือในการค้นหาและช่วยเหลือผู้ประสบภัยทางอากาศและทางทะเล
รัฐบาลไทย-ข่าวทำเนียบรัฐบาล-อนุทิน" เผย ผ่อนคลายมาตรการเข้าประเทศ 2 วัน สถานการณ์เป็นไปด้วยดี ยังไม่พบข้อติดขัด
วันจันทร์ที่ 2 พฤษภาคม 2565
อนุทิน" เผย ผ่อนคลายมาตรการเข้าประเทศ 2 วัน สถานการณ์เป็นไปด้วยดี ยังไม่พบข้อติดขัด
รองนายกรัฐมนตรีและรัฐมนตรีว่าการกระทรวงสาธารณสุข เผย หลังผ่อนคลายมาตรการเข้าประเทศ 2 วัน สถานการณ์ยังเป็นไปด้วยดี ชาวต่างชาติเดินทางเข้ามามากขึ้น ยังไม่พบข้อติดขัด ส่วนการติดเชื้อในประเทศสถานการณ์ดีขึ้น เดินหน้าเข้าสู่การเป็นโรคประจําถิ่น
รองนายกรัฐมนตรีและรัฐมนตรีว่าการกระทรวงสาธารณสุข เผย หลังผ่อนคลายมาตรการเข้าประเทศ2 วัน สถานการณ์ยังเป็นไปด้วยดี ชาวต่างชาติเดินทางเข้ามามากขึ้น ยังไม่พบข้อติดขัด ส่วนการติดเชื้อในประเทศสถานการณ์ดีขึ้น เดินหน้าเข้าสู่การเป็นโรคประจําถิ่นควบคู่กับสร้างความรอบรู้ด้านสุขภาพให้กับประชาชนและทยอยผ่อนคลายมาตรการมากขึ้น ช่วยลดความกดดันของประชาชนจากภาวะค่าครองชีพสูงขึ้น
วันนี้ (2 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า หลังจากประเทศไทยผ่อนคลายมาตรการเข้าประเทศมากขึ้น ตั้งแต่วันที่ 1 พฤษภาคมที่ผ่านมา โดยยกเลิกระบบ Test &Go ให้ผู้ที่มีประวัติฉีดวัคซีนโควิด 19 และประกันสุขภาพสามารถเข้าประเทศได้ โดยตรวจ ATK ด้วยตนเองและรายงานผลผ่านคิวอาร์โคดใน Thailand Pass แต่หากไม่มีประวัติการฉีดวัคซีน ต้องมีผลตรวจ RT-PCR เป็นลบถายใน 72 ชั่วโมงหรือหากไม่มีผลตรวจ RT-PCR ต้องเข้ารับการกักตัว 5 วัน ซึ่งผ่านมา 2 วัน พบว่าสถานการณ์เป็นไปด้วยดี ได้รับข้อมูลจาก นพ.โอภาส การย์กวินพงศ์ อธิบดีกรมควบคุมโรค ว่าขณะนี้มีผู้ลงทะเบียนเข้าประเทศไทยผ่าน Thailand Pass และทยอยเข้าประเทศจํานวนมาก เมื่อมาถึงแล้วสามารถเดินทางออกจากสนามบินได้โดยไม่มีข้อติดขัดใดๆ
นายอนุทินกล่าวต่อว่า สําหรับสถานการณ์โรคโควิด19 ของประเทศไทย ขณะนี้อยู่ในระดับทรงตัว การติดเชื้อรายใหม่ลดลง ผู้ป่วยอาการรุนแรงและเสียชีวิตเริ่มมีแนวโน้มลดลง เห็นได้จากการใช้ช่วยเครื่องหายใจ การใช้ห้องไอซียู และยาต้านไวรัสในแต่ละวันที่เริ่มลดลง ถือเป็นแนวโน้มที่ดีและน่าจะผ่านวิกฤตการณ์ที่คาดว่าจะเกิดขึ้นหลังช่วงสงกรานต์ไปได้ โดยกระทรวงสาธารณสุขยังเตรียมความพร้อมรับสถานการณ์ด้วย3 พอ คือ หมอพอ เตียงพอ และยาพอ
ส่วนการเดินหน้าเข้าสู่การเป็นโรคประจําถิ่น ไม่ได้ประกาศวันเวลาที่ชัดเจน แต่ใช้การดําเนินชีวิตให้ไปถึงจุดที่เรามั่นใจ ควบคู่ไปกับการให้ประชาชนมีความรอบรู้ด้านสุขภาพ (Health Literacy) เพื่อให้ใช้ชีวิตอยู่กับโควิดที่จะเป็นโรคประจําถิ่นได้ รู้วิธีป้องกันและดูแลตัวเองให้ปลอดภัย เช่น การสวมหน้ากากอนามัยยังมีความจําเป็น เนื่องจากช่วยป้องกันการติดเชื้อและแพร่เชื้อได้ ขณะเดียวกัน จะมีการประเมินสถานการณ์เป็นระยะเพื่อทยอยผ่อนคลายมากขึ้นให้ประชาชนสามารถดําเนินชีวิต ประกอบอาชีพและเลี้ยงดูตนเองได้ ช่วยลดความกดดันจากภาวะค่าครองชีพที่สูงขึ้น
************************************** 2 พฤษภาคม 2565
รัฐบาลไทย-ข่าวทำเนียบรัฐบาล-สธ.เตือนภัยเพจหลอกขายผลิตภัณฑ์สุขภาพ ตัดต่อคลิปผู้บริหารกระทรวงโฆษณาสินค้า เตรียมดำเนินคดีตามกฎหมาย
วันเสาร์ที่ 12 กุมภาพันธ์ 2565
สธ.เตือนภัยเพจหลอกขายผลิตภัณฑ์สุขภาพ ตัดต่อคลิปผู้บริหารกระทรวงโฆษณาสินค้า เตรียมดําเนินคดีตามกฎหมาย
กระทรวงสาธารณสุข เตือนประชาชนอย่าหลงเชื่อโฆษณาผลิตภัณฑ์สุขภาพในเฟซบุ๊ก ตัดต่อคลิปผู้บริหารกระทรวงสาธารณสุขใส่เสียงปลอมหลอกขายผลิตภัณฑ์ และแอบอ้างชื่อหน่วยงานในสังกัดเพื่อสร้างความน่าเชื่อถือ เตรียมดําเนินการเอาผิดตามกฎหมาย
นายแพทย์รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวถึงกรณี มีเพจเฟซบุ๊กขายผลิตภัณฑ์สุขภาพ นําคลิปข่าวของ นายแพทย์ธงชัย กีรติหัตถยากร รองปลัดกระทรวงสาธารณสุข จากสื่อโทรทัศน์ช่องหนึ่ง ตัดต่อเสียงพูดโฆษณาขายสินค้า รวมถึงอ้างชื่อหน่วยงาน อย. และกรมอนามัย เพื่อสร้างความน่าเชื่อถือ สร้างความเสียหายต่อกระทรวงสาธารณสุขและผู้บริหารที่ถูกกล่าวอ้าง เบื้องต้น ได้ประสานไปยังสื่อช่องที่ปรากฏในคลิปแล้ว พบว่าโฆษณาดังกล่าวไม่ได้เป็นการเผยแพร่ของสถานี จึงได้มอบให้กองกฎหมาย ประสานงานกับกระทรวงดิจิทัลเพื่อเศรษฐกิจและสังคม ซึ่งดูแลศูนย์ต่อต้านข่าวปลอม ดําเนินการทางกฎหมายต่อไป โดยการกระทําดังกล่าวมีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม พ.ศ. 2560 “มาตรา 16 ผู้ใดนําเข้าสู่ระบบคอมพิวเตอร์ที่ประชาชนทั่วไปอาจเข้าถึงได้ซึ่งข้อมูลคอมพิวเตอร์ที่ปรากฏเป็นภาพของผู้อื่น และภาพนั้นเป็นภาพที่เกิดจากการสร้างขึ้น ตัดต่อ เติม หรือดัดแปลง ด้วยวิธีการทางอิเล็กทรอนิกส์หรือวิธีการอื่นใด โดยประการที่น่าจะทําให้ผู้อื่นนั้นเสียชื่อเสียง ถูกดูหมิ่น ถูกเกลียดชัง หรือได้รับความอับอาย ต้องระวางโทษจําคุกไม่เกินสามปี และปรับไม่เกินสองแสนบาท”
“ปัจจุบัน ข้อมูลข่าวสารบนโลกออนไลน์มีปริมาณมาก ขอให้ประชาชนพิจารณาข้อมูลที่ได้รับอย่างรอบคอบ หรือสอบถามความถูกต้องจากหน่วยงานที่เกี่ยวข้องหรือหน่วยงานที่ถูกกล่าวอ้าง เพื่อป้องกันการหลอกลวง โดยเฉพาะหากเป็นเรื่องที่เกี่ยวข้องกับสุขภาพ ไม่ควรหลงเชื่อผลิตภัณฑ์ที่โอ้อวดสรรพคุณเกินจริง หากมีปัญหาสุขภาพขอให้ปรึกษาแพทย์หรือบุคลากรสาธารณสุขในสถานพยาบาลใกล้บ้าน และหากพบเบาะแสการโฆษณาผิดกฎหมาย โอ้อวดเกินจริง สงสัยหลอกลวงผู้บริโภค สามารถแจ้งได้ที่ สายด่วน อย. 1556 หรือสํานักงานสาธารณสุขจังหวัดทั่วประเทศ” นายแพทย์รุ่งเรืองกล่าว
************************************** 12 กุมภาพันธ์ 2565
รัฐบาลไทย-ข่าวทำเนียบรัฐบาล-บขส. ตรวจความเรียบร้อยในการอำนวยความสะดวก ประชาชนเดินทางกลับเข้ากรุงเทพฯ หลังเทศกาลปีใหม่ 2565
วันจันทร์ที่ 3 มกราคม 2565
บขส. ตรวจความเรียบร้อยในการอํานวยความสะดวก ประชาชนเดินทางกลับเข้ากรุงเทพฯ หลังเทศกาลปีใหม่ 2565
สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
วันนี้ (3 ม.ค. 65) เวลาประมาณ 05.30 น. นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม ลงพื้นที่ตรวจความเรียบร้อยในการอํานวยความสะดวกประชาชนเดินทางกลับเข้ากรุงเทพฯ หลังช่วงเทศกาลปีใหม่ 2565 ณ บริเวณชานชาลาขาเข้าสถานีขนส่งผู้โดยสารกรุงเทพฯ (จตุจักร) หรือหมอชิต 2 พบว่า การเดินทางเป็นไปด้วยความเรียบร้อย มีผู้โดยสารรอรถแท็กซี่หนาแน่นเป็นบางช่วง แต่ก็สามารถระบายผู้โดยสารได้รวดเร็ว ทําให้ไม่เกิดความแออัด ทั้งนี้จากข้อมูลการเดินรถในเที่ยวกลับ ของวันที่ 2 มกราคม 2565 มีผู้โดยสารเดินทาง จํานวน 33,143 คน ได้จัดรถโดยสาร (รถ บขส. รถร่วม รถตู้) ให้บริการ จํานวน 3,305 เที่ยว ส่วนเที่ยวไป มีผู้โดยสารเดินทาง จํานวน 22,440 คน ได้จัดรถโดยสารให้บริการ จํานวน 2,650 เที่ยว ซึ่งเป็นไปตามที่คาดการณ์ไว้ อย่างไรก็ดี บขส. ได้รับความร่วมมือ จากองค์การขนส่งมวลชนกรุงเทพ (ขสมก.) ในการจัดรถโดยสารมารับผู้โดยสาร บริเวณชานชาลาขาเข้า สถานีขนส่งฯ หมอชิต 2 ไปยังสถานีรถไฟฟ้า BTS และอนุสาวรีย์ฯ เพื่ออํานวยความสะดวกและระบายผู้โดยสารออกจากบริเวณดังกล่าว รวมทั้งขอบคุณทาง สวพ.91 และ จส.100 ที่ได้ช่วยประชาสัมพันธ์แจ้งข่าวให้รถแท็กซี่เข้ามารับผู้โดยสารด้วย
กรรมการผู้จัดการใหญ่ บขส. กล่าวด้วยว่า ในส่วนความปลอดภัย ได้กําชับให้ตรวจสภาพความพร้อมของรถโดยสารและ พนักงานขับรถ บขส. และรถร่วมฯ ก่อนปล่อยรถโดยสาร ออกจากสถานีขนส่งฯ และให้ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 ของสาธารณสุขอย่างเคร่งครัด รวมทั้งได้ประสานขอความร่วมมือไปยังกรมควบคุมโรค เพิ่มจุดตรวจคัดกรอง COVID-19 บริเวณชานชาลาขาเข้า เพื่ออํานวยความสะดวกให้แก่ผู้โดยสารที่ประสงค์จะตรวจหาเชื้อCOVID-19 ทั้งนี้ ขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-สรรพากรชี้จัดเก็บภาษี e – Service จากแพลตฟอร์มต่างชาติ 5 เดือนสร้างรายได้เข้าประเทศ เป็นเงินกว่า 3,000 ล้าน
วันศุกร์ที่ 18 มีนาคม 2565
สรรพากรชี้จัดเก็บภาษี e – Service จากแพลตฟอร์มต่างชาติ 5 เดือนสร้างรายได้เข้าประเทศ เป็นเงินกว่า 3,000 ล้าน
ปัจจุบันมีแพลตฟอร์มผู้ให้บริการต่างประเทศมาจดทะเบียนภาษีมูลค่าเพิ่มรวม 127 ราย มียอดมูลค่าบริการอิเล็กทรอนิกส์รวม 44,569.83 ลบ. คิดเป็นภาษีมูลค่าเพิ่มที่จัดเก็บสะสม 5 เดือน (เดือนภาษี ก.ย.64 – เดือนภาษี ม.ค.65) รวมเป็นเงินทั้งสิ้น 3,120.03 ลบ.
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ตามที่กรมสรรพากรได้ออกกฎหมายจัดเก็บภาษีมูลค่าเพิ่มสําหรับการบริการอิเล็กทรอนิกส์จากแพลตฟอร์มผู้ให้บริการต่างประเทศ (VAT for Electronic Service: VES) ที่ให้บริการกับผู้ใช้บริการในประเทศไทยตั้งแต่วันที่ 1 กันยายน 2564 ที่ผ่านมานั้น ปัจจุบันมีแพลตฟอร์มผู้ให้บริการต่างประเทศเข้ามาจดทะเบียนภาษีมูลค่าเพิ่มรวม 127 ราย และมียอดมูลค่าบริการอิเล็กทรอนิกส์รวม 44,569.83 ล้านบาทคิดเป็นภาษีมูลค่าเพิ่มที่จัดเก็บสะสม 5 เดือน (เดือนภาษีกันยายน 2564 – เดือนภาษีมกราคม 2565) รวมเป็นเงินทั้งสิ้น 3,120.03 ล้านบาท”
ผลการจัดเก็บภาษีมูลค่าเพิ่มแยกตามประเภทแพลตฟอร์มและบริการสะสม 5 เดือน (เดือนภาษีกันยายน 2564 – เดือนภาษีมกราคม 2565)
ประเภทแพลตฟอร์มและการบริการ มูลค่าบริการอิเล็กทรอนิกส์ (ล้านบาท) ภาษีมูลค่าเพิ่ม (ล้านบาท)
บริการโฆษณาออนไลน์   28,013.66    1,960.96
บริการขายสินค้าออนไลน์  11,982.82    838.83
บริการสมาชิก เพลง หนัง เกมส์ฯลฯ 4,023.06    281.69
บริการแพลตฟอร์มที่เป็นตัวกลาง  367.67    25.76
บริการแพลตฟอร์มจองที่พัก ตั๋วเดินทาง ฯลฯ 182.62    12.79
รวม    44,569.83    3,120.03
หมายเหตุ: ข้อมูล ณ วันที่ 15มีนาคม 2565
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “การจัดเก็บภาษี e-Service จากผู้ประกอบการต่างประเทศหรือแพลตฟอร์มออนไลน์ที่ให้บริการอิเล็กทรอนิกส์กับผู้ใช้บริการในประเทศไทย ตั้งแต่เดือนภาษีกันยายน 2564 – เดือนภาษีมกราคม 2565 จํานวนกว่า 3,000 ล้านบาท ในระยะเวลาเพียง 5 เดือนนั้น ทําให้คาดได้ว่าภายใน 1 ปี ทางกรมสรรพากรจะสามารถจัดเก็บภาษีมูลค่าเพิ่มได้จากแพลตฟอร์มผู้ให้บริการต่างประเทศประมาณ 8,000 – 10,000 ล้านบาท ซึ่งสูงกว่าที่เคยมีการคาดการณ์ไว้แต่เดิมว่าจะจัดเก็บได้ที่ประมาณ 5,000 ล้านบาท”
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า“การเก็บภาษี e – Serviceนอกจากเป็นการช่วยสร้างรายได้อย่างยั่งยืนให้กับประเทศแล้ว ยังเป็นการส่งเสริมผู้ประกอบการไทยให้สามารถแข่งขันกับผู้ประกอบการต่างประเทศ ด้วยการนําภาษีมาสร้างความเป็นธรรมให้เกิดขึ้น”
สอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30โทรสาร 0 2617 3324หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-โฆษกเผย “รัฐบาล” แก้ปัญหาหวยแพง วางระบบเดินหน้าขายสลากฯ 80 บาท ประเดิมงวดแรก 16 มิ.ย เริ่มขายวันแรก 2 มิ.ย. ผ่านแอพฯ “เป๋าตัง/ถุงเงิน” 5 ล้านฉบับ
วันเสาร์ที่ 30 เมษายน 2565
โฆษกเผย “รัฐบาล” แก้ปัญหาหวยแพง วางระบบเดินหน้าขายสลากฯ 80 บาท ประเดิมงวดแรก 16 มิ.ย เริ่มขายวันแรก 2 มิ.ย. ผ่านแอพฯ “เป๋าตัง/ถุงเงิน” 5 ล้านฉบับ
โฆษกเผย “รัฐบาล” แก้ปัญหาหวยแพง วางระบบเดินหน้าขายสลากฯ 80 บาท ประเดิมงวดแรก 16 มิ.ย เริ่มขายวันแรก 2 มิ.ย. ผ่านแอพฯ “เป๋าตัง/ถุงเงิน” 5 ล้านฉบับ ขณะที่ “นายกฯ” กําชับตํารวจตรวจเข้มปราบปรามสลากฯ เกินราคา
วันนี้(30เม.ย.65)นายธนกรวังบุญคงชนะโฆษกประจําสํานักนายกรัฐมนนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบความคืบหน้ามาตรการแก้ไขปัญหาจําหน่ายสลากเกินราคาและการดําเนินการจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัล(Digital Lottery)ผ่านแอปพลิเคชันของภาครัฐโดยนายกรัฐมนตรีกําชับให้จัดทําระบบเอื้อประโยชน์อํานวยความสะดวกต่อประชาชนให้ประชาชนสามารถเข้าถึงการซื้อสลากกินแบ่งรัฐบาลง่ายขึ้น พร้อมกับเน้นย้ําให้เร่งแก้ไขปัญหาเกิดผลสําเร็จอย่างรูปธรรมนอกจากนี้นายกรัฐมนตรียังได้กําชับตํารวจกองสลากและหน่วยงานที่เกี่ยวข้องเดินหน้าปราบปรามบริษัทที่จัดทําหรือให้บริการแพลทฟอร์มขายเสนอขายสลากกินแบ่งรัฐบาลในระบบแพลทฟอร์มเกินราคาซึ่งที่ผ่านมาได้เนินการตามกฏหมายอย่างจริงจังเช่น บริษัทมังกรฟ้าล็อตเตอรี่และกองสลากพลัสที่ตํารวจได้ทําการตรวจค้น14แพลทฟอร์มพร้อมกัน33จุด12จังหวัดทั่วประเทศเป็นการสร้างความเชื่อมั่นให้กับพี่น้องประชาชน
โฆษกประจําสํานักนายกรัฐมนนตรีกล่าวว่าโครงการจําหน่ายสลากผ่านแพลตฟอร์มจะใช้แอปพลิเคชันของภาครัฐคือแอปถุงเงินและแอปเป๋าตังโดยจะเปิดจําหน่ายตั้งแต่วันที่2มิถุนายน2565เป็นต้นไปคาดว่าจะมีสลากในระบบจํานวนไม่น้อยกว่า5,000,000ฉบับ ถือเป็นการเพิ่มช่องทางการจําหน่ายสลากกินแบ่งรัฐบาลซึ่งการจําหน่ายสลากบนแพลตฟอร์มจะทําให้ผู้ซื้อสามารถซื้อสลากได้ในราคา80บาทและมีสลากให้เลือกซื้อเลขได้มากขึ้นมีช่องทางที่สะดวกและเชื่อถือได้เนื่องจากเป็นแอปพลิเคชันของภาครัฐที่มีความปลอดภัย ถือเป็นการใช้เทคโนโลยีในชีวิตประจําวันตามวิถีดิจิทัลยุคใหม่ ลดความเสี่ยงในการสัมผัสจับเงินสดและตัวสลากตามวิถีใหม่ด้วย โดยประชาชนสามารถเลือกซื้อสลากฯผ่านแพลตฟอร์มช่วงเวลาตั้งแต่06.00น. - 23.00น.ทุกวันจนถึงก่อนเวลา14.00น.ของวันออกรางวัล
"ในส่วนของแพลตฟอร์มต่างๆท่ีได้จําหน่ายสลากกินแบ่งออนไลน์ได้จําหน่ายราคาเกิน80บาทนายกรัฐมนตรีสั่งการให้ดําเนินการตามกฎหมายให้ถึงที่สุดรวมถึงผู้ที่ได้รับโควต้าจําหน่ายสลากฯแต่นําสลากมาฝากขายออนไลน์ทําให้ราคาสลากสูงขึ้นต้องดําเนินการตัดสิทธิ์จําหน่ายเพื่อไม่ให้เป็นตัวอย่างที่ไม่ดีในการกระทําความผิดตามกฎหมาย"นายธนกรฯกล่าว
_________
รัฐบาลไทย-ข่าวทำเนียบรัฐบาล-สธ.และสภาวิชาชีพขอรัฐบาลคุ้มครองผู้ปฏิบัติงานในสถานการณ์โควิด 19
วันพุธที่ 11 สิงหาคม 2564
สธ.และสภาวิชาชีพขอรัฐบาลคุ้มครองผู้ปฏิบัติงานในสถานการณ์โควิด 19
ปลัดกระทรวงสาธารณสุข พร้อมผู้บริหารและสภาวิชาชีพด้านสุขภาพ ออกแถลงการณ์ขอให้รัฐบาลปกป้องคุ้มครองผู้ปฏิบัติงานในสถานการณ์โควิด 19 ทั้งด้านควบคุมป้องกันโรค รักษาพยาบาล จัดหายา เวชภัณฑ์ และวัคซีน เนื่องจากทํางานและตัดสินใจบนภาวะเร่งด่วน
ปลัดกระทรวงสาธารณสุข พร้อมผู้บริหารและสภาวิชาชีพด้านสุขภาพ ออกแถลงการณ์ขอให้รัฐบาลปกป้องคุ้มครองผู้ปฏิบัติงานในสถานการณ์โควิด 19 ทั้งด้านควบคุมป้องกันโรค รักษาพยาบาล จัดหายา เวชภัณฑ์ และวัคซีน เนื่องจากทํางานและตัดสินใจบนภาวะเร่งด่วน มีข้อจํากัดเรื่ององค์ความรู้และทรัพยากร เพื่อลดวิตกกังวลและสร้างความมั่นใจในการปฏิบัติงาน
วันนี้ (11 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยผู้บริหารประกอบด้วย รองปลัดกระทรวงสาธารณสุข อธิบดีทุกกรม เลขาธิการคณะกรรมการอาหารและยา สถาบันวัคซีนแห่งชาติ สถาบันวิจัยระบบสาธารณสุข สถาบันการแพทย์ฉุกเฉินแห่งชาติ องค์การเภสัชกรรม แพทยสภา สภาการพยาบาล ทันตแพทยสภา สภาเภสัชกรรม สภาเทคนิคการแพทย์ สภากายภาพบําบัด และแพทยสมาคมแห่งประเทศไทย ร่วมประกาศแถลงการณ์ขอให้คุ้มครองผู้ปฏิบัติงานในสถานการณ์โควิด 19
นายแพทย์เกียรติภูมิกล่าวว่า กระทรวงสาธารณสุขและสภาวิชาชีพด้านสุขภาพ เห็นพ้องต้องกันว่า โรคโควิด 19 เป็นโรคอุบัติใหม่ร้ายแรง ที่มีผลกระทบในวงกว้างทุกมิติ ทําให้มีผู้คนเจ็บป่วยจํานวนมาก และบางครอบครัวต้องสูญเสียบุคคลอันเป็นที่รัก ระบบสาธารณสุขของไทยได้ต่อสู้กับโรคนี้มานานเกือบ 2 ปี ด้วยสรรพกําลังทั้งภาครัฐ เอกชน จิตอาสา ประชาสังคม และประชาชน ด้วยสถานการณ์ทุกด้านที่มีความเร่งด่วน ต้องการความร่วมมือร่วมใจในการควบคุมป้องกันโรค การรักษาพยาบาลในทุกวิถีทางที่จะทําได้ รวมทั้งการจัดหายา เวชภัณฑ์และวัคซีน ซึ่งการตัดสินใจและการทํางานในภาวะเร่งด่วน รวมทั้งมีข้อจํากัดในเรื่องขององค์ความรู้และทรัพยากร อาจก่อให้เกิดความไม่สมบูรณ์ หรืออาจเกิดข้อผิดพลาดจากการปฏิบัติงานโดยสุจริตใจได้
ดังนั้น กระทรวงสาธารณสุข จึงร่วมกับภาคีเครือข่ายด้านสุขภาพข้างต้น ขอเสนอให้รัฐบาลได้โปรดพิจารณาดําเนินการหามาตรการในการปกป้องคุ้มครองผู้ปฏิบัติงาน ตลอดจนนักวิชาการต่างๆ เพื่อลดความวิตกกังวล และสร้างความมั่นใจในการทํางานที่จะเป็นประโยชน์สูงสุดกับประชาชนต่อไป
******************************* 11 สิงหาคม 2564
รัฐบาลไทย-ข่าวทำเนียบรัฐบาล-PM takes field trip to Songkhla to observe flood prevention and meets with local people
วันอังคารที่ 26 เมษายน 2565
PM takes field trip to Songkhla to observe flood prevention and meets with local people
PM takes field trip to Songkhla to observe flood prevention and meets with local people
April 25, 2022, at 1115hrs, Prime Minister and Defense Minister Gen. Prayut Chan-o-cha, together with Minister of Tourism and Sports Phiphat Ratchakitprakarn, Minister of Labor Suchart Chomklin, and the delegation, traveled to Songkhla province to follow up and observe the implementation progress of H.M. King Rama IX’s royal initiative project on flood prevention in Hat Yai district through capacity enhancement of Phuminat Damri (Rama 1) Canal. Aside from flood mitigation in Hat Yai area, the canal area will also be used to contain water for use during the dry season.
At present, 92.10% of the project (phase 2) has been completed, i.e., construction of the 2nd water gate at the mouth of the canal which enables control of water volume into the canal; and widening the canal from 24 meters to 70 meters. Construction of reinforced concrete wall is also 90% completed. At this stage, the canal could drain water during the rainy season at the speed of 1,000 cubic meters/second. Once fully completed, up to 1,665 cubic meters of water volume will be drained per second.
The Prime Minister also emphasized preparedness, taking into account the lesson learned from the past flood situation, to effectively solve the problem, and mitigate people’s plight as much as possible. Water must also be properly managed to ensure sufficient water to be used during the dry season.
The Prime Minister and the delegation, then, stopped at Hat Yai’s Kimyong Market to meet with local sellers, and give them moral support to get through all the difficult situations. In turn, Kimyong Market sellers also gave back their moral support to the Prime Minister and wished for his healthiness.
รัฐบาลไทย-ข่าวทำเนียบรัฐบาล-ก.แรงงาน ขยายการจ้างงานผู้สูงอายุ ได้งานแล้วกว่า 600 คน สร้างรายได้กว่า 2 แสนบาทจ้างงาน - หางานได้ที่ “ไทยมีงานทำ”
วันจันทร์ที่ 13 มิถุนายน 2565
ก.แรงงาน ขยายการจ้างงานผู้สูงอายุ ได้งานแล้วกว่า 600 คน สร้างรายได้กว่า 2 แสนบาทจ้างงาน - หางานได้ที่ “ไทยมีงานทํา”
.....
กระทรวงแรงงาน ขยายการจ้างงานผู้สูงอายุรองรับการเข้าสู่สังคมผู้สูงอายุ ตามยุทธศาสตร์ชาติด้านการส่งเสริมและพัฒนาผู้สูงอายุ โดยดําเนินโครงการส่งเสริมการจ้างงานผู้สูงอายุในอาชีพที่เหมาะสมกับวัยและประสบการณ์ ประกอบด้วย 3 กิจกรรม คือ กิจกรรมสานพลังประชารัฐจัดหางานให้ผู้สูงอายุ กิจกรรม 1 อําเภอ 1 ภูมิปัญญา และกิจกรรมสร้างโอกาสการมีงานทําให้ผู้สูงอายุเพื่อเพิ่มประสิทธิภาพการบรรจุงาน รวมถึงการประกอบอาชีพอิสระ และพัฒนาผลิตภัณฑ์สู่ตลาดออนไลน์
.
ปัจจุบันเกิดการจ้างงานผู้สูงอายุแล้ว 649 คน จ้างงานเป็นวิทยากร 12 คน สร้างรายได้ 201,600 บาท นอกจากนี้ ยังมีความต้องการจ้างงานผู้สูงอายุอีก 34 อัตราในตําแหน่งบาริสต้า ส่วนผู้สูงอายุที่มาใช้บริการกรมการจัดหางาน 20 คน ได้รับการบรรจุงานแล้ว ทั้งนี้ นายจ้างที่ต้องการประกาศตําแหน่งเพื่อจ้างงานผู้สูงอายุ สามารถประกาศบนแพลตฟอร์มออนไลน์ “ไทยมีงานทํา” ได้โดยไม่มีค่าใช้จ่าย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเอาจริง! ผนึกกำลัง 14 หน่วยงานรัฐ เดินหน้าตัดวงจรยาเสพติดทั้งเครือข่าย
วันอังคารที่ 10 พฤษภาคม 2565
รัฐบาลเอาจริง! ผนึกกําลัง 14 หน่วยงานรัฐ เดินหน้าตัดวงจรยาเสพติดทั้งเครือข่าย
.....
รัฐบาลเพิ่มประสิทธิภาพการปราบปรามนักค้ายาเสพติด มุ่งตัดวงจรทั้งเครือข่าย โดยสํานักงานคณะกรรมการป้องกันและปราบปรามยาเสพติด (ป.ป.ส.) ได้เพิ่มอํานาจเจ้าพนักงาน ป.ป.ส. 4,236 ราย ซึ่งเป็นข้าราชการกระจายอยู่ใน 14 หน่วยงาน ให้สามารถยึดอายัดทรัพย์สินที่สงสัยว่าเกี่ยวเนื่องกับการกระทําความผิดร้ายแรงเกี่ยวกับยาเสพติดเป็นกรณีเร่งด่วน ก่อนดําเนินการตรวจสอบทรัพย์สิน แล้วจึงรายงานเลขาธิการ ป.ป.ส. ทราบภายใน 7 วัน คาดว่าจะยึดทรัพย์ได้ทะลุ 10,000 ล้านบาท
.
14 หน่วยงาน ได้แก่ สํานักงานปลัดกระทรวงกลาโหม กองบัญชาการกองทัพไทย กองทัพบก กองทัพเรือ กองทัพอากาศ กรมศุลกากร กรมสรรพสามิต สํานักงานปลัดกระทรวงมหาดไทย กรมการปกครอง กรุงเทพมหานคร สํานักงานปลัดกระทรวงยุติธรรม กรมสอบสวนคดีพิเศษ กรมราชทัณฑ์ และสํานักงานตํารวจแห่งชาติ ทั้งนี้ เจ้าพนักงาน ป.ป.ส. จะต้องแสดงบัตรเจ้าพนักงานรวมถึงบันทึกผลและเหตุในการตรวจค้นเป็นหนังสือให้แก่ผู้ครอบครองเคหสถานทุกครั้ง หากประชาชนสงสัยว่าบุคคลที่แสดงตัวเป็นเจ้าพนักงาน ป.ป.ส. นั้น เป็นจริงหรือไม่ ตรวจสอบได้ที่สายด่วน 1386 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​Fitch Ratings maintains Thailand's Long-Term Foreign-Currency Issuer Default Rating (IDR) at 'BBB+' with Stable Outlook
วันพฤหัสบดีที่ 23 ธันวาคม 2564
​Fitch Ratings maintains Thailand's Long-Term Foreign-Currency Issuer Default Rating (IDR) at 'BBB+' with Stable Outlook
​Fitch Ratings maintains Thailand's Long-Term Foreign-Currency Issuer Default Rating (IDR) at 'BBB+' with Stable Outlook
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged the Fitch Ratings (Fitch) report, released on December 20, 2021, and was pleased that Fitch has affirmed Thailand's Long-Term Foreign-Currency Issuer Default Rating (IDR) at 'BBB+' with a Stable Outlook.
According to the Prime Minister, the ratings reflect the confidence on the government's prudent fiscal and monetary policy. He thanked Fitch for recognizing Thailand's demonstrated sound debt management strategy, and all concerned agencies for working hard to achieve such tangible outcome and recognition.
According to the Fitch report, Thailand’s real GDP growth will accelerate to 4.5% in 2022 thanks to accommodative fiscal and monetary policies, a continued trend of rising goods exports, and a mild recovery of inbound tourism. The recent increase in the public debt ceiling from 60% to 70% allows for additional capital expenditures and recurrent spending with targeted social transfers to support the recovery.
Thailand's external finances have remained robust and resilient. The current account is also expected to shift to a small surplus of 0.8% of GDP in 2022, and 3.5% of GDP in 2023, from an estimated deficit of 2.0% in 2021.
The Government Spokesperson added that the Fitch report demonstrated the Government’s effort to carry out monetary and fiscal policies in a prudent manner. Fiscal measures have been implemented with an aim to assist the people and entrepreneurs, and promote socio-economic recovery, badly affected by the spread of COVID-19.
รัฐบาลไทย-ข่าวทำเนียบรัฐบาล-หัวหน้าผู้ตรวจฯ ดีอีเอส ร่วมประชุมคณะกรรมการส่งเสริมการตรวจราชการ หารือการประเมินผลการปฏิบัติงานที่ปรึกษาผู้ตรวจราชการภาคประชาชน
วันพฤหัสบดีที่ 9 มิถุนายน 2565
หัวหน้าผู้ตรวจฯ ดีอีเอส ร่วมประชุมคณะกรรมการส่งเสริมการตรวจราชการ หารือการประเมินผลการปฏิบัติงานที่ปรึกษาผู้ตรวจราชการภาคประชาชน
หัวหน้าผู้ตรวจฯ ดีอีเอส ร่วมประชุมคณะกรรมการส่งเสริมการตรวจราชการ หารือการประเมินผลการปฏิบัติงานที่ปรึกษาผู้ตรวจราชการภาคประชาชน
เมื่อวันที่8มิถุนายน2565นางสาวสุกันยาณียะวิญชาญหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการส่งเสริมการตรวจราชการครั้งที่1/2565ผ่านระบบWeb Conference (Zoom Meeting)โดยมีวาระการพิจารณาที่สําคัญเกี่ยวกับการประเมินผลการปฏิบัติงานของที่ปรึกษาผู้ตรวจราชการภาคประชาชนและการสรรหาและแต่งตั้งที่ปรึกษาผู้ตรวจราชการภาคประชาชนชุดที่2 (พ.ศ. 2566 - 2568)ทดแทนชุดเดิมซึ่งจะพ้นวาระในเดือนสิงหาคม2565
**************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมเตรียมการคณะผู้แทนไทย สำหรับการประชุมคณะทำงานการจัดทำสนธิสัญญาอาเซียนว่าด้วยการส่งผู้ร้ายข้ามแดน
วันเสาร์ที่ 21 สิงหาคม 2564
ปลัดกระทรวงยุติธรรม ประชุมเตรียมการคณะผู้แทนไทย สําหรับการประชุมคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน
การประชุมเตรียมการคณะผู้แทนไทยสําหรับการประชุมคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน (ASLOM Working Group on ASEAN Extradition Treaty – ASLOM WG on AET) ครั้งที่ ๒
ในวันพฤหัสบดีที่ ๑๙ สิงหาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมการคณะผู้แทนไทยสําหรับการประชุมคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน ครั้งที่ ๒ ผ่านระบบการประชุมทางไกล (Video Conference) พร้อมด้วยผู้แทนหน่วยงานจาก กระทรวงยุติธรรม สํานักงานอัยการสูงสุด กระทรวงการต่างประเทศ สํานักงานศาลยุติธรรม และสํานักงานตํารวจแห่งชาติ เข้าร่วมการประชุมฯ
สําหรับการประชุมฯ ครั้งนี้ ที่ประชุมได้รับทราบที่มาและพัฒนาการของการประชุมคณะทํางานจัดทําสนธิสัญญาอาเซียนว่าด้วยการส่งผู้ร้ายข้ามแดน (ASLOM Working Group on Extradition Treaty – ASLOM WG on AET) ซึ่งเป็นผลสืบเนื่องจากมติที่ประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ ที่ได้เห็นชอบการจัดตั้งคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน ซึ่งมีอํานาจหน้าที่ในการพัฒนาสนธิสัญญาอาเซียนว่าด้วยการส่งผู้ร้ายข้ามแดน รวมทั้งพิจารณาในประเด็นสําคัญที่เกี่ยวข้อง อาทิ ขอบเขตอํานาจหน้าที่และรูปแบบการดําเนินงาน และกรอบเวลาการดําเนินงาน เป็นต้น ทั้งนี้ การประชุมคณะทํางานฯ ครั้งที่ ๑ ได้จัดขึ้นระหว่างวันที่ ๖ – ๗ เมษายน ๒๕๖๔ ผ่านระบบการประชุมทางไกล โดยมีสิงคโปร์เป็นเจ้าภาพ ซึ่งการประชุมดังกล่าว ที่ประชุมฯ ได้ร่วมกันพิจารณาร่างขอบเขตอํานาจหน้าที่ (Term of Reference – TOR) ของคณะทํางานฯ ร่างเจรจาสนธิสัญญาฯ และเสนอให้มีการจัดประชุมคณะทํางานฯ ครั้งที่ ๒ ในช่วงเดือนสิงหาคม ๒๕๖๔ ตลอดจนได้ร่วมกันพิจารณาและแลกเปลี่ยนข้อคิดเห็นและข้อเสนอแนะเกี่ยวกับการประชุม ASLOM WG on AET ครั้งที่ ๒ มีกําหนดจัดขึ้น ระหว่างวันที่ ๒๖ – ๒๗ สิงหาคม ๒๕๖๔ ผ่านระบบการประชุมทางไกล โดยฝ่ายอินโดนีเซียเป็นเจ้าภาพ ซึ่งนําไปสู่การมีแนวทางการดําเนินงานของฝ่ายไทยที่สําคัญ เช่น องค์ประกอบของคณะผู้แทนไทยสําหรับการประชุมในกรอบ ASLOM WG on AET การพิจารณาเนื้อหาและประเด็นในร่างเจรจาสนธิสัญญาฯ และการวางแผนเตรียมความพร้อมสําหรับการเป็นเจ้าภาพของฝ่ายไทยสําหรับการประชุมคณะทํางาน ASLOM WG on AET ครั้งที่ ๓
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐฝรั่งเศสประจำประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
วันพุธที่ 15 ธันวาคม 2564
เอกอัครราชทูตสาธารณรัฐฝรั่งเศสประจําประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
เอกอัครราชทูตสาธารณรัฐฝรั่งเศสประจําประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
เมื่อวันที่ ๑๕ ธันวาคม ๒๕๖๔ เวลา ๑๕.๐๐ น. นายตีแยรี มาตู (Thierry Mathou) เอกอัครราชทูตสาธารณรัฐฝรั่งเศสประจําประเทศไทยเข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่
ในโอกาสนี้ รองนายกรัฐมนตรีได้ชื่นชมเอกอัครราชทูตสาธารณรัฐฝรั่งเศสฯ ที่ได้ปฏิบัติงานอย่างแข็งขันเพื่อกระชับความสัมพันธ์ไทย-ฝรั่งเศส ตั้งแต่การเข้ารับหน้าที่ รวมทั้งยินดีที่ทั้งสองฝ่ายอยู่ระหว่างการจัดทําแผนการ(Roadmap) สําหรับการดําเนินความสัมพันธ์ไทย-ฝรั่งเศส เพื่อยกระดับไปสู่ความเป็นหุ้นส่วนทางยุทธศาสตร์ระหว่างกัน
รองนายกรัฐมนตรียังได้ชื่นชมความสัมพันธ์ทวิภาคีไทย-ฝรั่งเศสที่ครอบคลุมรอบด้าน อาทิ ความร่วมมือด้านความมั่นคงและการป้องกันประเทศ และความร่วมมือทางการแพทย์และสาธารณสุข โดยเฉพาะ ความประสงค์ของฝรั่งเศสการบริจาควัคซีน Pfizer ให้แก่ไทย ในสถานการณ์การแพร่ระบาดของเชื้อไวรัสโคโรนา ๒๐๑๙ (โควิด-๑๙)
เอกอัครราชทูตสาธารณรัฐฝรั่งเศสฯ ได้นําเสนอยุทธศาสตร์ในภูมิภาคอินโด-แปซิฟิก ของฝรั่งเศส และสหภาพยุโรป รวมถึงแนวทางความร่วมมือกับไทยภายใต้ยุทธศาสตร์ดังกล่าว และประเด็นที่ฝรั่งเศสให้ความสําคัญในโอกาสที่ฝรั่งเศสจะดํารงตําแหน่งประธานคณะมนตรีแห่งสหภาพยุโรปในครึ่งปีแรก ๒๕๖๕ รวมทั้งได้ชื่นชมบทบาทของรองนายกรัฐมนตรีเป็นประธานที่ประชุมคณะมนตรีของคณะกรรมาธิการแม่น้ําโขง (Mekong River Commission Council – MRC Council) ในปี ๒๕๖๔ โดยฝรั่งเศสพร้อมผลักดันความร่วมมือเพื่อพัฒนาทรัพยากรมนุษย์ และพัฒนาความสามารถของประเทศสมาชิก MRC ในการบริหารจัดการน้ําในลุ่มน้ําโขง ดังที่สํานักงานเพื่อการพัฒนาสาธารณรัฐฝรั่งเศส (Agence française de développement) ได้มอบทุนสนับสนุนจํานวน ๑.๕ ล้านยูโรให้แก่ MRC เพื่อปรับปรุงและขยายเครือข่ายการติดตามสถานการณ์น้ําในแม่น้ําโขง เมื่อเดือนพฤษภาคม ๒๕๖๔ ที่ผ่านมา นอกจากนี้ ที่ผ่านมารัฐบาลฝรั่งเศสให้การสนับสนุนเงินทุนแก่ MRC ตั้งแต่ปี พ.ศ. ๒๕๕๐-๒๕๕๕ เพื่อสร้างและติดตั้งสถานีโทรมาตร ๔๙ แห่ง และ ปี พ.ศ. ๒๕๕๙-๒๕๖๕ เพิ่มเติมอีก ๑๑ แห่ง สรุปภาพรวมแล้ว รัฐบาลฝรั่งเศสให้การสนับสนุนเงินทุนแก่ MRC ตั้งแต่ ปี พ.ศ. ๒๕๔๙ เป็นเงินประมาณ ๑๐ ล้านเหรียญยูโร หรือประมาณ ๔๐๐ ล้านบาท
อนึ่ง รองนายกรัฐมนตรีได้มอบหมายกระทรวงการต่างประเทศให้ประสานงานกับหน่วยงานที่เกี่ยวข้องเพื่อผลักดันความร่วมมือไทย-ฝรั่งเศสที่รองนายกรัฐมนตรีและเอกอัครราชทูตสาธารณรัฐฝรั่งเศสฯ ได้หารือให้เกิดเป็นรูปธรรม
รัฐบาลไทย-ข่าวทำเนียบรัฐบาล-"น้ำพระราชหฤทัย ดุจสายธารา"
วันอังคารที่ 19 ตุลาคม 2564
"น้ําพระราชหฤทัย ดุจสายธารา"
ประชาชนปลอดภัย ประเทศไทยอยู่รอด
รัฐบาลไทย-ข่าวทำเนียบรัฐบาล-รมต.อนุชา เผยสำนักนายกเตรียมมอบถุงยังชีพผู้ป่วยโควิดกลุ่มเปราะบาง 8,747 ชุด ใน 9 จังหวัด ช่วยบรรเทาความเดือดร้อนประชาขน
วันเสาร์ที่ 17 กรกฎาคม 2564
รมต.อนุชา เผยสํานักนายกเตรียมมอบถุงยังชีพผู้ป่วยโควิดกลุ่มเปราะบาง 8,747 ชุด ใน 9 จังหวัด ช่วยบรรเทาความเดือดร้อนประชาขน
รมต.อนุชา เผยสํานักนายกเตรียมมอบถุงยังชีพผู้ป่วยโควิดกลุ่มเปราะบาง 8,747 ชุด ใน 9 จังหวัด ช่วยบรรเทาความเดือดร้อนประชาขน
วันนี้(17ก.ค.64)นายอนุชานาคาศัยรัฐมนตรีประจําสํานักนายกรัฐมนตรีในฐานะประธานกองทุนเงินช่วยเหลือผู้ประสบสาธารณภัยสํานักนายกรัฐมนตรีเปิดเผยว่าการแพร่ระบาดของโรคติดต่อเชื้อไวรัสโควิด-19อยู่ในขอบข่ายสาธารณภัยซึ่งก่อให้เกิดอันตรายแก่ชีวิตร่างกายของประชาชนและเป็นไปตามนิยามของสาธารณภัยในระเบียบสํานักนายกรัฐมนตรีทั้งนี้เพื่อให้การช่วยเหลือผู้ประสบสาธารณภัยโควิด-19เป็นไปอย่างรวดเร็วทันต่อเหตุการณ์และครอบคลุมได้มีการอนุมัติเงินกองทุนฯเพื่อจัดหาถุงยังชีพให้กับกลุ่มเปราะบางผู้ป่วยติดเตียงจํานวน8,747ชุดสําหรับมอบให้กลุ่มเปราะบางจํานวน9จังหวัดดังนี้
1.จังหวัดนครปฐมจํานวน923ราย2.จังหวัดนราธิวาสจํานวน530ราย3.จังหวัดนนทบุรี739ราย4.จังหวัดปทุมธานีจํานวน1,320ราย5.จังหวัดปัตตานีจํานวน830ราย6.จังหวัดยะลาจํานวน1,532ราย7.จังหวัดสมุทปราการจํานวน921ราย8.จังหวัดสมุทรสาครจํานวน657รายและ9.จังหวัดสงขลาจํานวน1,295ราย
รัฐมนตรีประจําสํานักนายกรัฐมนตรีกล่าวต่อไปว่าการดําเนินการดังกล่าวอยู่ในอํานาจหน้าที่ประธานกรรมการกองทุนเงินช่วยเหลือผู้ประสบสาธารณภัยสํานักนายกรัฐมนตรีเพื่อเร่งให้ความช่วยเหลือและบรรเทาความเดือดร้อนของประชาชนในเบื้องต้นโดยจะดําเนินการมอบถุงยังชีพให้ผู้ว่าราชการและให้ผู้ว่าราชการร่วมกับหน่วยงานที่เกี่ยวข้องลงพื้นที่มอบให้กับประชาชนกลุ่มเป้าหมายต่อไปทั้งนี้จะเริ่มดําเนินการตั้งแต่วันที่19กรกฎาคมนี้เป็นต้นไป
-------------
รัฐบาลไทย-ข่าวทำเนียบรัฐบาล-รมช.ประภัตร นำทีมผู้บริหารกระทรวงเกษตรฯ ตรวจเยี่ยมแปลงใหญ่แพะอำเภอเหนือคลอง จังหวัดกระบี่
วันจันทร์ที่ 15 พฤศจิกายน 2564
รมช.ประภัตร นําทีมผู้บริหารกระทรวงเกษตรฯ ตรวจเยี่ยมแปลงใหญ่แพะอําเภอเหนือคลอง จังหวัดกระบี่
รมช.ประภัตร นําทีมผู้บริหารกระทรวงเกษตรฯ ตรวจเยี่ยมแปลงใหญ่แพะอําเภอเหนือคลอง จังหวัดกระบี่
รมช.ประภัตรนําทีมผู้บริหารกระทรวงเกษตรฯตรวจเยี่ยมแปลงใหญ่แพะอําเภอเหนือคลองจังหวัดกระบี่
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมด้วยนายระพีภัทร์จันทรศรีวงศ์รองปลัดกระทรวงเกษตรและสหกรณ์นายกฤษอุตตมะเวทินรองเลขาธิการสํานักงานมาตรฐานสินค้าเกษตรและอาหารแห่งชาติ(มกอช.) ดร.ทัศนีย์เมืองแก้วรองเลขาธิการสํานักงานเศรษฐกิจการเกษตรและเจ้าหน้าที่กระทรวงเกษตรและสหกรณ์ลงพื้นที่ตรวจเยี่ยมการดําเนินการโครงการระบบส่งเสริมการเกษตรแบบเเปลงใหญ่(ด้านปศุสัตว์)จังหวัดกระบี่ที่ทําการแปลงใหญ่แพะตําบลเหนือคลองอําเภอเหนือคลองจังหวัดกระบี่โดยมีนายสุรเดชสมิเปรมรองอธิบดีกรมปศุสัตว์หัวหน้าส่วนราชการในพื้นที่และเกษตรกรแปลงใหญ่เเพะให้การต้อนรับ
สําหรับแปลงใหญ่แพะอําเภอเหนือคลองปัจจุบันมีจํานวนสมาชิกรวม150รายมีเป้าหมายการดําเนินงานส่งเสริมการเลี้ยงแพะเพื่อเป็นอาชีพหลักให้มีประสิทธิภาพและยั่งยืนรวบรวมผลผลิตและแปรรูปผลิตภัณฑ์เป็นการเพิ่มมูลค่าสินค้าและตรงตามความต้องการของตลาดและผู้บริโภคการลดต้นทุนการผลิตรวมถึงการถ่ายทอดเทคโนโลยีและนวัตกรรมต่างๆโดยปี2564แปลงใหญ่แพะอําเภอเหนือคลองได้รับการอนุมัติโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดระดับจังหวัดกระบี่ได้รับงบประมาณ2,999,564บาทใช้ในการสร้างโรงเรือนซื้อพ่อ-แม่พันธุ์แพะและปัจจัยการผลิตเพื่อเป็นการต่อยอดกิจกรรมที่ทางกลุ่มแปลงใหญ่ดําเนินการอยู่แล้วให้ดําเนินกิจกรรมได้อย่างต่อเนื่องซึ่งสอดคล้องกับนโยบายกระทรวงเกษตรและสหกรณ์โดยตรง
รัฐบาลไทย-ข่าวทำเนียบรัฐบาล-รมว.พม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน ที่ศูนย์พักคอย วัดอินทรวิหาร พร้อมลงพื้นที่ 4 เขต กทม. เยี่ยมให้กำลังใจผู้ป่วยติดเตียงถึงบ้าน
วันอังคารที่ 17 สิงหาคม 2564
รมว.พม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน ที่ศูนย์พักคอย วัดอินทรวิหาร พร้อมลงพื้นที่ 4 เขต กทม. เยี่ยมให้กําลังใจผู้ป่วยติดเตียงถึงบ้าน
รมว.พม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน ที่ศูนย์พักคอย วัดอินทรวิหาร พร้อมลงพื้นที่ 4 เขต กทม. เยี่ยมให้กําลังใจผู้ป่วยติดเตียงถึงบ้าน
เมื่อวันที่14 ส.ค. 64เวลา10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร และศูนย์ช่วยเหลือสังคม สายด่วน พม. โทร. 1300 ลงพื้นที่ ณ ศูนย์พักคอยรอการส่งต่อ วัดอินทรวิหาร พระอารามหลวง เขตพระนครกทม. เพื่อมอบถุงยังชีพ "ถุงกําลังใจ สู้โควิด 19" ซึ่งมีเครื่องอุปโภคบริโภคและยาที่มีความจําเป็น ให้แก่อาสาสมัครพัฒนาสังคมและความมั่นคงของมนุษย์ (อพม.) นําไปช่วยเหลือผู้ป่วยติดเตียงที่ประสบปัญหาความเดือดร้อนและความยากลําบากในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จากนั้น เดินทางไปลงพื้นที่เยี่ยมให้กําลังใจและมอบถุงยังชีพให้ผู้ป่วยติดเตียงในชุมชนเขตพระนคร ป้อมปราบศัตรูพ่าย พญาไท และสัมพันธวงศ์
นายจุติกล่าวว่า วันนี้ ตนมาในนามของคณะรัฐบาล เดินทางมาเยี่ยมพี่น้องประชาชนและนํา "ถุงกําลังใจ สู้โควิด 19" ถุงแห่งความสุขของพลเอก ประยุทธ์จันทร์โอชา นายกรัฐมนตรี มามอบให้กับประชาชนและผู้ป่วยติดเตียงที่เดือดร้อนจากโควิด-19ตนยืนยันว่ารัฐบาลไม่ทิ้งใคร ซึ่งคณะผู้บริหารกระทรวง พม. ได้ร่วมลงพื้นที่มาดูแลความเป็นอยู่และทุกข์สุขของประชาชน และเราจะนําปัญหาที่ได้รับมาแก้ไขจากการรับรู้และฟังปัญหาเพื่อนําไปรายงานต่อคณะรัฐมนตรีให้ทราบต่อไป
นายจุติกล่าวเพิ่มเติมว่า ด้านความช่วยเหลือของกระทรวง พม. นั้น เราทํางานอย่างเต็มที่ ซึ่งเรามีทั้งประธานชุมชน อาสาสมัครพัฒนาสังคมฯ และเรายังทํางานร่วมกับอีกหลายกระทรวง เนื่องจากปัญหาของประชาชนมีหลากหลาย เพื่อการแก้ไขปัญหาให้ตรงจุดและปลัดกระทรวง พม. ยังได้เน้นย้ําว่า ทุกเรื่องเป็นเรื่องเร่งด่วนต้องทํางานให้ทัน ต้องแก้ไขปัญหาของประชาชนให้ได้ กระทรวง พม. มีความห่วงใยกลุ่มเปราะบาง เป็นกลุ่มที่มีความยากลําบากในการดํารงชีวิต ตนจึงเดินทางมาเยี่ยมผู้ป่วยติดเตียงถึงบ้าน อีกทั้งมีการวางแผนช่วยเหลือในระยะยาวสําหรับเด็ก เยาวชนให้ได้รับการศึกษา และการฝึกอาชีพให้กับแม่เลี้ยงเดี่ยวอีกด้วย ทั้งนี้ เรื่องการให้ความช่วยเหลือประชาชนที่เดือดร้อนกระทรวง พม. มีหลายช่องทางในการติดต่อ โดยเฉพาะศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และเรามีอาสาสมัครพัฒนาสังคมฯ ลงพื้นที่ไปรับฟังปัญหาของประชาชน ให้เราเร่งแก้ไขปัญหาเพื่อแข่งกับเวลา และบูรณาการอย่างเร่งด่วน เพราะประชาชนเป็นศูนย์กลาง ซึ่งรัฐบาลนี้จะไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-เตือน ’Delivery’ รับสิทธิ ’คนละครึ่ง’ ไม่ได้ ต้องมาเจอหน้ากันเท่านั้น
วันอังคารที่ 6 กรกฎาคม 2564
เตือน ’Delivery’ รับสิทธิ ’คนละครึ่ง’ ไม่ได้ ต้องมาเจอหน้ากันเท่านั้น
....
กรณีมีข้อสงสัยเกี่ยวกับโครงการ "คนละครึ่งเฟส 3" ที่มีผู้ให้บริการแพลตฟอร์มส่งอาหาร Delivery รายหนึ่ง เปิดบริการรับชําระเงินค่าอาหารด้วยสิทธิ “คนละครึ่ง” ว่าสามารถทําได้หรือไม่?
.
เรื่องนี้! กระทรวงการคลังย้ําว่า ไม่สามารถทําได้ เนื่องจากเงื่อนไขการใช้จ่ายในทุกโครงการ จะต้องเป็นการจ่ายเงินระหว่างประชาชนกับร้านค้าหรือผู้ให้บริการแบบพบหน้า (face-to-face) เท่านั้น ไม่รองรับการซื้อขายผ่านช่องทางออนไลน์ เพราะถือเป็นการใช้จ่ายผ่านคนกลาง ที่หลีกเลี่ยงการทําธุรกรรมแบบพบหน้า เช่น การนํา QR Code ไปคัดลอกส่งต่อแก่บุคคลอื่นเพื่อสแกนจ่ายเงิน เป็นต้น
.
ซึ่งที่ผ่านมาผู้ให้บริการดังกล่าวไม่ได้ขออนุญาตดําเนินการแต่อย่างใด กรณีนี้ กระทรวงการคลังจะส่งหนังสือแจ้งเตือนไปยังผู้ประกอบการรายดังกล่าว
.
ทั้งนี้ เพื่อให้การใช้จ่ายเป็นไปตามวัตถุประสงค์ของโครงการและตรวจสอบความถูกต้องได้ นอกจากนี้ การสแกนจ่ายค่าสินค้าหรือบริการจะต้องระบุยอดเงินให้ตรงตามมูลค่าสินค้าหรือบริการนั้น เนื่องจากไม่สามารถทอนเงินหรือรับแลกสินค้าหรือบริการคืนเป็นเงินสดได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ มอบ พม. ลงพื้นที่เยี่ยมครอบครัวพลเมืองดีที่เข้าไปช่วยเหลือเจ้าหน้าที่ตำรวจถูกรุมทำร้ายร่างกาย พร้อมมอบโล่รางวัลผู้เสียสละเพื่อสังคม
วันพุธที่ 22 ธันวาคม 2564
นายกฯ มอบ พม. ลงพื้นที่เยี่ยมครอบครัวพลเมืองดีที่เข้าไปช่วยเหลือเจ้าหน้าที่ตํารวจถูกรุมทําร้ายร่างกาย พร้อมมอบโล่รางวัลผู้เสียสละเพื่อสังคม
นายกฯ มอบ พม. ลงพื้นที่เยี่ยมครอบครัวพลเมืองดีที่เข้าไปช่วยเหลือเจ้าหน้าที่ตํารวจถูกรุมทําร้ายร่างกาย พร้อมมอบโล่รางวัลผู้เสียสละเพื่อสังคม
เมื่อวันที่ 21 ธ.ค. 64เวลา 16.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางสาวศิริพร ไชยสุต นายกสมาคมบัณฑิตสตรีทางกฎหมายแห่งประเทศไทย ในพระบรมราชินูปภัมภ์ และคณะผู้บริหารกระทรวง พม. ลงพื้นที่เขตหนองจอก กรุงเทพฯ เพื่อเยี่ยมครอบครัว พลเมืองดีที่เข้าไปช่วยเหลือเจ้าหน้าที่ตํารวจควบคุมฝูงชนซึ่งถูกรุมทําร้ายร่างกาย เมื่อวันที่ 12 ธ.ค. 64 บริเวณถนนเพชรบุรี เขตราชเทวี กรุงเทพฯ พร้อมทั้งมอบโล่รางวัลผู้เสียสละเพื่อสังคม ในการทําความดีเพื่อเป็นแบบอย่างที่ดีของสังคม และให้ความช่วยเหลือครอบครัวตามภารกิจกระทรวง พม.
นายจุติกล่าวว่า จากกรณีโซเชียลมีเดียมีการโพสต์คลิปกลุ่มวัยรุ่นรุมทําร้ายร่างกายตํารวจควบคุมฝูงชนจนได้รับบาดเจ็บ และมีพลเมืองดีเข้าให้ความช่วยเหลือ พาขึ้นรถโดยสารประจําทางสาย 60 ก่อนนําส่ง สน.หัวหมาก ซึ่งพลเมืองดีดังกล่าวคือ นายณรงค์ ซอเฮง และนางสาวนุชนาฏ พลายแก้ว พนักงานขับรถและพนักงานเก็บค่าโดยสารรถประจําทางปรับอากาศ สาย ปอ.60 ทั้งสองคนเป็นสามีภรรยากัน ทั้งนี้ พลเอก ประยุทธ์ จันทร์โอชา นายกรัฐมนตรี ได้ฝากคําชมเชยและชื่นชมว่า คนดี คนกล้า ในสังคมยังมีและจะเป็นตัวอย่างที่ดีให้กับสังคม รวมทั้งได้ฝากคําอวยพรมาว่า ขอให้มีความสุข และยืนยันว่ารัฐบาลนี้ไม่ทิ้งใครไว้ข้างหลัง โดยได้มอบหมายให้ตนเดินทางมาที่บ้านของพลเมืองดีเพื่อมาดูความเป็นอยู่ ตนดีใจที่ได้เดินทางมาที่นี่ด้วยตนเอง และได้มาเห็นสภาพครอบครัวที่ปากกัดตีนถีบแต่ก็สู้ชีวิต ที่สําคัญเขายังห่วงสังคมห่วงความถูกต้อง ตนคิดว่าเป็นสิ่งที่ให้กําลังใจคนได้ทั้งประเทศ ถ้าสังคมมีคนอย่างนี้เยอะๆ และออกมาช่วยกัน ไม่ดูดายไม่นิ่งเฉย ทําให้ประเทศไทยดีขึ้นทุกวัน เราเชื่อว่าประเทศไทยจะยิ่งใหญ่และมีความสุข
นายจุติกล่าวต่อไปว่า สําหรับครอบครัวพลเมืองดีดังกล่าว มีสมาชิก 21 คน ประกอบด้วย ลูกหลานจํานวน 11 คน อายุ 7 เดือน ถึง 15 ปี อาศัยภายในบ้านสภาพเก่าทรุดโทรม ซึ่งกระทรวง พม. จะให้ความช่วยเหลือตามภารกิจของกระทรวง พม. ในด้านต่างๆ โดยได้มอบถุงยังชีพเครื่องอุปโภคบริโภค และเงินสงเคราะห์ครอบครัวเพื่อช่วยเหลือในเบื้องต้น นอกจากนี้ เนื่องจากครอบครัวนี้มีลูกพิการลูกที่ยังเรียนหนังสือ และมีหลานอีกเยอะ เราจะมาดูตามเกณฑ์ โดยกระทรวง พม. มีหน้าที่อยู่แล้วคือพัฒนาทุนมนุษย์ ให้ทุกคนมีโอกาสที่เท่าเทียมกันและครอบครัวมีความเข้มแข็งมีความอบอุ่น ตนไม่อยากทําให้เวอร์เกิน แต่อยากให้กําลังใจคนดี คนดีมีที่ยืน คนดีมีที่พึ่ง และเราก็จะเดินหน้าไปด้วยกันช่วยให้ประเทศไทยดีขึ้นทุกวันให้คนดีมีที่ยืนให้กําลังใจซึ่งกันและกัน
นายณรงค์กล่าวเพิ่มเติมว่า สําหรับเหตุการณ์ดังกล่าว ตนและภรรยารู้สึกภาคภูมิใจและดีใจที่เราได้ช่วยชีวิตคน ได้เห็นคนที่เราช่วยเหลือเขามีความปลอดภัยและร่างกายแข็งแรงดียิ่งทําให้เราดีใจ ทั้งนี้ ขอให้ทุกคนทําความดีเพื่อสังคม และขอขอบคุณพลเอกประยุทธ์ จันทร์โอชา นายกรัฐมนตรี และกระทรวง พม. ที่เห็นถึงการทําความดีในครั้งและให้ความช่วยครอบครัวของตน
รัฐบาลไทย-ข่าวทำเนียบรัฐบาล-“รมว.ดีอีเอส” ชี้มาตรการยกเว้นภาษี Capital Gain Tax ช่วยดึงดูดการลงทุน หนุนสตาร์ทอัพไทยเติบโต พร้อมก้าวสู่ระดับสากล
วันจันทร์ที่ 20 มิถุนายน 2565
“รมว.ดีอีเอส” ชี้มาตรการยกเว้นภาษี Capital Gain Tax ช่วยดึงดูดการลงทุน หนุนสตาร์ทอัพไทยเติบโต พร้อมก้าวสู่ระดับสากล
“รมว.ดีอีเอส” ชี้มาตรการยกเว้นภาษี Capital Gain Tax ช่วยดึงดูดการลงทุน หนุนสตาร์ทอัพไทยเติบโต พร้อมก้าวสู่ระดับสากล
รัฐมนตรีว่าการกระทรวงดิจิทัลฯ ชี้มาตรการยกเว้นภาษี หรือ Capital Gain Tax จะช่วยดึงดูดการลงทุน ทําให้สตาร์ทอัพสามารถระดมทุนได้เพิ่มขึ้น เพิ่มโอกาสการเติบโตของดิจิทัลสตาร์ทอัพไทย พร้อมก้าวสู่ระดับสากล อีกทั้งช่วยสร้างความแข็งแกร่งให้กับภาคเศรษฐกิจของไทย และเป็นกุญแจสําคัญในการเปลี่ยนระบบเศรษฐกิจแบบดั้งเดิมสู่เศรษฐกิจดิจิทัลมูลค่าสูงต่อไป
วันนี้ (20 มิถุนายน 2565) ที่กระทรวงดิจิทัลฯ ตามที่คณะรัฐมนตรี (ครม.) มีมติอนุมัติมาตรการยกเว้นภาษี หรือ Capital Gain Tax เป็นเวลา 10 ปีแก่นักลงทุนไทยและต่างชาติที่เข้ามาลงทุนในดิจิทัลสตาร์ทอัพไทยภายใต้ 12 อุตสาหกรรมเป้าหมาย โดยจะต้องถือหุ้นไม่น้อยกว่า 24 เดือนตามที่ กระทรวงการคลัง โดย กรมสรรพากร เสนอ ซึ่งพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๗๕๐) พศ. ๒๕๖๕ (มาตรการภาษีเพื่อส่งเสริมการระดมทุนในวิสาหกิจเริ่มต้น) มีผลบังคับใช้ตั้งแต่วันที่ 15 มิถุนายนที่ผ่านมานั้น
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า มาตรการดังกล่าวจะส่งผลดีต่อสตาร์ทอัพสัญชาติไทย โดยเฉพาะสตาร์ทอัพในกลุ่มอุตสาหกรรมเป้าหมายของประเทศ อาทิ อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ หุ่นยนต์เพื่ออุตสาหกรรม อุตสาหกรรมการบินและโลจิสติกส์ อุตสาหกรรมพัฒนาคนและการศึกษา ฯลฯ ซึ่งสอดคล้องกับภารกิจสําคัญของ กระทรวงดิจิทัลฯ โดย สํานักงานส่งเสริมเศรษฐกิจดิจิทัล หรือ ดีป้า ที่ต้องการส่งเสริมและยกระดับศักยภาพของดิจิทัลสตาร์ทอัพไทย ควบคู่ไปกับการพัฒนาเครือข่ายและระบบนิเวศสตาร์ทอัพ (Startup Ecosystem) เพื่อเพิ่มโอกาสการเติบโตของดิจิทัลสตาร์ทอัพไทย พร้อมก้าวสู่ระดับสากล ซึ่งถือเป็นแผนงานหลักในการขับเคลื่อนเศรษฐกิจและสังคมของประเทศ
“มาตรการยกเว้นภาษี Capital Gain Tax โดยความร่วมมือระหว่าง กรมสรรพากร กระทรวงการคลัง สภาดิจิทัลเพื่อเศรษฐกิจและสังคมแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ สํานักงานพัฒนาวิทยาศาสตร์และเทคโนโลยีแห่งชาติ สํานักงานนวัตกรรมแห่งชาติ และ ดีป้า จะช่วยดึงดูดการลงทุนจากนักลงทุนไทยและต่างชาติผ่านธุรกิจเงินร่วมลงทุน (Venture Capital: VC) สนับสนุนให้สตาร์ทอัพไทยสามารถระดมทุนได้เพิ่มขึ้น ทําให้เกิดสตาร์ทอัพรายใหม่ อีกทั้งกระตุ้นให้เกิดการจ้างงานในประเทศ ช่วยสร้างความแข็งแกร่งให้กับภาคเศรษฐกิจของไทย เปลี่ยนระบบเศรษฐกิจแบบดั้งเดิมสู่เศรษฐกิจดิจิทัลมูลค่าสูงต่อไป” รัฐมนตรีว่าการกระทรวงดิจิทัลฯ กล่าว
ทั้งนี้สภาดิจิทัลเพื่อเศรษฐกิจและสังคมแห่งประเทศไทย ประเมินว่า มาตรการภาษีเพื่อส่งเสริมการระดมทุนในสตาร์ทอัพจะกระตุ้นให้เกิดการลงทุนในสตาร์ทอัพไทยมากกว่า 3.2 แสนล้านบาทภายในปี 2569 เกิดการจ้างงานเพิ่มกว่า 4 แสนตําแหน่ง และก่อให้เกิดมูลค่าทางเศรษฐกิจไม่น้อยกว่า 7.9 แสนล้านบาท
*********************
รัฐบาลไทย-ข่าวทำเนียบรัฐบาล-คณะรัฐมนตรีเห็นชอบพิกัดอัตราภาษีสรรพสามิตสำหรับรถกอล์ฟ รถ Buggy รถ ATV และปรับปรุงพิกัดอัตราภาษีสรรพสามิตสำหรับรถยนต์กระบะสามล้อ และรถจักรยานยนต์แบบพลังงานไฟฟ้า
วันอังคารที่ 7 ธันวาคม 2564
คณะรัฐมนตรีเห็นชอบพิกัดอัตราภาษีสรรพสามิตสําหรับรถกอล์ฟ รถ Buggy รถ ATV และปรับปรุงพิกัดอัตราภาษีสรรพสามิตสําหรับรถยนต์กระบะสามล้อ และรถจักรยานยนต์แบบพลังงานไฟฟ้า
ผลการประชุมคณะรัฐมนตรี เมื่อวันที่ 7 ธันวาคม 2564 เห็นชอบตามที่กรมสรรพสามิตได้เสนอคณะรัฐมนตรีพิจารณาอนุมัติพิกัดอัตราภาษีสรรพสามิตของสินค้ารถยนต์ ประเภทรถกอล์ฟ รถ Buggy รถ ATV และได้เสนอปรับปรุงพิกัดอัตราภาษีสรรพสามิตสําหรับรถยนต์กระบะสามล้อ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 7 ธันวาคม 2564 เห็นชอบตามที่กรมสรรพสามิตได้เสนอคณะรัฐมนตรีพิจารณาอนุมัติพิกัดอัตราภาษีสรรพสามิตของสินค้ารถยนต์ ประเภทรถกอล์ฟ รถ Buggy รถ ATV และได้เสนอปรับปรุงพิกัดอัตราภาษีสรรพสามิตสําหรับรถยนต์กระบะสามล้อ เพื่อให้เกิดความชัดเจนและความเป็นธรรมในการจัดเก็บภาษีสรรพสามิต ซึ่งปัจจุบันรถกอล์ฟ รถ Buggy รถ ATV จะต้องเสียภาษีในอัตราของรถยนต์นั่ง ซึ่งมีอัตราตามมูลค่าร้อยละ 40 และรถยนต์สามล้อซึ่งมีท้ายเป็นกระบะที่ใช้เพื่อการขนส่งในพื้นที่ส่วนบุคคล รวมถึงรถสามล้อหรือสี่ล้อท้ายกระบะที่นํามาใช้ในพื้นที่การเกษตร อาทิ รถอีแต๋น รถอีแต็ก ซึ่งถือเป็นรถยนต์กระบะตามกฎกระทรวงกําหนดพิกัดอัตราภาษีสรรพสามิต พ.ศ. 2560 ที่ปัจจุบันเสียภาษีสรรพสามิตอัตราตามมูลค่าร้อยละ 17
รัฐมนตรีว่าการกระทรวงการคลัง กล่าวเพิ่มเติมว่ากรมสรรพสามิตได้เสนอให้คณะรัฐมนตรี พิจารณากําหนดพิกัดอัตราภาษีสรรพสามิตใหม่ให้เกิดความชัดเจนและความเป็นธรรม ลดปัญหาในการใช้ดุลพินิจของเจ้าหน้าที่ในการจัดเก็บภาษีสรรพสามิต โดยกําหนดประเภทของรถยนต์ดังกล่าว ได้แก่ รถกอล์ฟ รถ Buggy รถ ATV และปรับปรุงพิกัดอัตราภาษีสรรพสามิตสําหรับรถยนต์กระบะสามล้อ อีกทั้งได้เสนอปรับปรุงพิกัดอัตราภาษีสรรพสามิตรถจักรยานยนต์แบบพลังงานไฟฟ้า โดยคํานึงถึงมาตรฐานด้านความปลอดภัยและสมรรถนะในการขับขี่ของประชาชน และเป็นการส่งเสริมขีดความสามารถในการแข่งขันของอุตสาหกรรมรถจักรยานยนต์แบบพลังงานไฟฟ้าในประเทศอีกด้วย ซึ่งรายละเอียดกรมสรรพสามิตจะได้แจ้งให้ทราบอีกครั้ง หลังจากกฎกระทรวงกําหนดพิกัดอัตราภาษีสรรพสามิต ฉบับที่.. พ.ศ. .... ลงประกาศในราชกิจจานุเบกษาแล้ว
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร.1713 ต่อ 552302